
     OBILJEŽAVANJE TJEDNA ZDRAVLJA U DV IVANČICA ORIOVAC I BRODSKI STUPNIK
[bookmark: _GoBack]U sklopu projekta  Živjeti zdravo obilježen je Tjedan zdravlja posvećen pravilnoj prehrani.  Postavljeni cilj aktivnosti bio je informirati, motivirati i osvijestiti djecu kako se što zdravije i kvalitetnije hraniti, upoznati ih s utjecajem hrane na zdravlje te ih potaknuti na što odgovorniji odnos prema sebi i svom tijelu.  Djeca su s odgojiteljima izrađivala različite plakate, piramidu zdrave prehrane, kroz igru Memory su klasificirali voće i povrće te zdravu i nezdravu hranu, istraživali su razne namirnice mirisom, dodirom i okusom,  izrađivali lutke i osmislili vlastitu predstavu. Najviše su se zadržavala u životno-praktičnim aktivnostima u kojima samostalno moraju napraviti nešto iz čega će dobiti produkt koji će moći probati, poput zdravih kolačića i voćne salate. Smatramo da je ovaj tjedan pozitivno utjecao na djecu i donio promjenu u odnosu prema zdravoj hrani.

